Arutelu:In memoriam 2007 - Vikipeedia, vaba entsüklopeedia

# Arutelu:In memoriam 2007

### Allikas: Vikipeedia

Umbes 7. või 9. jaanuaril suri üks endine TTÜ prorektor. Andres 16. jaanuar 2007, kell 08:01 (UTC)

See tekst on kummaline: "16. jaanuar – Yuri Stern, juudi päritolu Iisraeli poliitik (57, vähk)"

- mehe nimi peaks vast kuidagi teisti kirjas olema; vt: ru:Штерн, Юрий; ta on Venemaa juut
- miks on Iisraeli poliitiku puhul vaja eraldi kirjutada, et tal on juudi juured - kas Iisraelis on enamus mittejuudi päritolu isikud? - Urmas 21. jaanuar 2007, kell 10:26 (UTC)

  Jah, "juudi päritolu" on ka minu meelest ülearune. Mis puutub nimesse, siis arvan, et seda tuleks kirjutada samade põhimõtete järgi nagu Iisraeli nimesid, st heebrea transkriptsioonis. Peale selle, ka Venemaa inimeste puhul kirjutatakse viimasel ajal juudi ja saksa nimesid saksapäraselt; ma ei tea, kas keelemehed on sellele sanktsiooni andnud. Võime ju variandid "Juri Stern" ja "Juri Štern" teha ümbersuunatavateks märksõnadeks. Andres 21. jaanuar 2007, kell 17:46 (UTC)

    Kas "Yuri Stern" on heebrea transliteratsioon? - Urmas 21. jaanuar 2007, kell 17:56 (UTC)

  Ei tea. Seda võib lugeda nii "S" kui ka "Sh". Andres 21. jaanuar 2007, kell 19:20 (UTC)

  Iisraeli allikates on nii "Stern" kui ka "Shtern". Andres 21. jaanuar 2007, kell 19:22 (UTC)

יורי שטרן

Kas siia pannakse isiku vanus surmahetkel või see eluaasta, milleni ta tüüris? Debora Vaarandi oleks minu arust oktoobris saanud 91, mitte ei olnud surres 91-aastane. avjoska 28. aprill 2007, kell 19:22 (UTC)

  Vanus. Peab olema 90. Andres 29. aprill 2007, kell 01:16 (UTC)

Nägin surmakuulutust, kus oli öeldud, et Aigar Vahemetsa suri 8. mail, aga ühtki järelhüüet pole leidnud, nii et ma pole kindel, kas jutt on ikka sellest tuntud isikust. Andres 13. mai 2007, kell 17:26 (UTC)

Kas seda artiklit ei võiks äkki osadeks jagada, nagu inglise Vikipeedias? Ning niisamuti talitada artikliga In memoriam 2006.
Sattusin sellele mõttele, kui vaatasin pikkade artiklite loendit. Minu arvates on nagu imelik, kui seda edetabelit juhib selline loeteluartikkel (hetkel juhib veel In memoriam 2006 aga varsti arvatavasti juba In memoriam 2007).
Samuti võiks minu arvates kaotada nimede eest kuud ja päeva näitava osa ning ühel ja samal päeval surnud paigutada ühe kuupäeva alla (== Jaanuar == === 1. jaanuar === *Ernie Koy, USA pesapallur (97)). iffcool 13. juuni 2007, kell 15:24 (UTC)

  Minu meelest läheb kasutamine tülikamaks, kui sisu mitme lehe vahel jagada. Võib-olla saab asja leevendada nutikate navigeerimisboksidega. Andres 13. juuni 2007, kell 18:26 (UTC)

  Teisele ettepaneku vastu mul põhimõtteliselt midagi pole, kuid minu meelest ei tee see asja paremaks. Kujundus on rohkem maitseasi. Andres 13. juuni 2007, kell 18:30 (UTC)

      Millised on nutikad navigeerimisboxid?
      Mina mõtlesin igastahes midagi sellist: In memoriam 200? oleks võrdlemisi lühike artikkel, kuna selle sisu on jaotatud 12 artikli vahel (st. kokku 13 artiklit). Iga artikli päises oleks sarnane mall, nagu ma tegin maailma sündmusi käisitlevatele artiklitele (Mall:Sündmused kuude kaupa), kus oleks viit kõigi teiste 11 artikli juurde ja In memoriam artikli juurde. Nõnda oleksid kõik artiklid kergestihaaratava pikkusega.
      iffcool 15. juuni 2007, kell 21:17 (UTC)

        Saan aru küll, mida Sa mõtled. Selles osas, kas tasub tükeldada, lähevad nähtavasti arvamused lahku. Nutika boksi all peangi silmas midagi sarnast, nagu Sa ette paned. Andres 16. juuni 2007, kell 17:36 (UTC)]

  Võiks olla siiski kõik ühel lehel. Siis saab ka otsida. Näiteks sain teada, et siin on siiani vaid 4 endist pesapallurit. Enam-vähem talutav. Võib-olla tasuks hoopis rohkem kaaluda, keda siin mainida. --Metsavend 15. juuni 2007, kell 21:49 (UTC)
  Ja tundub, et endisi ragbimängijaid polegi sel aastal veel surnud. --Metsavend 15. juuni 2007, kell 21:52 (UTC)
    Arvan, et põhimõtteliselt võiks siin olla isegi rohkem isikuid. Kui temast kõlbaks teha artikkel, peaks ta ka siin olema. Andres 16. juuni 2007, kell 17:36 (UTC)
      Eesti inimesi peaks kindlasti rohkem olema. --Metsavend 16. juuni 2007, kell 17:55 (UTC)

Kus on uudis Mart Kulli surmast? Andres 19. august 2007, kell 18:03 (UTC)

  Terve eelmise nädala Postimees on tema nekrolooge täis. Ühel neist oli ka pilt ja sünni- ning surmadaatumid, aga ma ei suuda peast öelda, mis kuupäeva lehes. Mul pole neid Postimehi enam siin käepärast. -- Toomas 20. august 2007, kell 18:11 (UTC)

    Oot-oot, aga midagi on siin siiski mäda. See ei saa olla sama Mart Kull, kes oli kõrvakliiniku juhataja, sest too on/oli alles 51-aastane. Kas on võimalik, et augustis suri kaks Mart Kulli? Tõenäoliselt. Nii et paneme kuupäeva küsimärgiga ja võtame vanuse maha.
    Leidsin selle lehe üles. Daatumid on 19. IV 1914 - 10. VIII 2007. --Metsavend 20. august 2007, kell 19:01 (UTC)

      Suri Mart Kulli isa Mart Kull. --Metsavend 20. august 2007, kell 18:32 (UTC)

        Kas keegi juhataks lingi? Ei Google ega Postimehe otsing ei näita. Võib-olla võrguväljaandes seda polegi. Kas see Mart Kull oli ka arstiteadlane?
        1956. aastal sündinud Mart Kulli on nimetatud ka Mart Kull nooremaks, aga on olemas ka 1981. aastal sündinud arstiteadlane Mart Kull. Me peaksime kuidagi artiklipealkirjad paika panema. Andres 20. august 2007, kell 18:42 (UTC)
          Postimehes oli vähemalt üks kaastundevaldus prof. Mart Kullile isa Mart Kulli surma puhul. Vanem Mart Kull oli samuti arst ja õppejõud, vist dotsent. Eristada saab vist ainult sünniaasta järgi. --Metsavend 20. august 2007, kell 18:49 (UTC)

Välja otsitud andmebaasist "http://et.wikipedia.org../../../i/n/_/Arutelu%7EIn_memoriam_2007_6335.html"

##### Views

- Artikkel
- Arutelu
- Viimane redaktsioon

##### Otsi